《离亭燕 旅燕》
清代·董元恺

拂水衔花一片。恰睹双双轻燕。问尔故巢何处是，似向主人依恋。

飞去又飞来，恐被秋风吹倦。

谁系红绡堪羡。谁寄锦书如面。冷落江南烟水候，曾到旧家庭院。

我自故乡遥梦，入关河愁断。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。